ai4bharat/Pralekha huggingface dataset:
امور صارفین، خوراک اور عوامی تقسیم کی وزارت
صارفین کے امور کے محکمے نے زیر التوا معاملوں کو نمٹانے اور سوچھتا ابھیان کے لئے خصوصی مہم 2.0 کا اہتمام کیا
صارفین کے امور کے محکمے نے 2 اکتوبر 2022 سے 31 اکتوبر 2022 تک خصوصی مہم 2.0 کا اہتمام کیا ہے اور اسے محکمہ انتظامی اصلاحات اور عوامی شکایات  سے موصولہ ہدایات کی بنیاد پر اگست 2023 تک بڑھا دیا ہے۔
اس خصوصی مہم کے دوران، اقدامات کا ایک سلسلہ شروع کیا گیا، جن کا مقصد صفائی ستھرائی کو بڑھانا، انتظامی عمل کو ہموار کرنا، اور کام کرنے کے جگہ کے استعمال کو بہتر بنانا ہے۔ ان سرگرمیوں میں صفائی ستھرائی کی جامع مہم، قواعد و ضوابط کا مکمل جائزہ اور آسانیاں، ریکارڈ کے انتظام کے نظام کا جائزہ، جگہ کا نتیجہ خیز استعمال، اور کچرےکو ذمہ دارانہ طریقے سے ٹھکانے لگانے جیسے اقدامات شامل تھے۔
ڈیجیٹل میڈیا کے دور میں، سرکاری محکموں اور تنظیموں کی طرف سے کئے گئے قابل ذکر کام کو پیش کرنے والے ڈیٹا اور تصاویر کو سوشل میڈیا پلیٹ فارمز پر فعال طور پر شیئر کیا گیا۔ بیورو آف انڈین اسٹینڈرڈز ، نیشنل کوآپریٹو کنزیومر فیڈریشن آف انڈیا ، نیشنل ٹیسٹ ہاؤس ، لیگل میٹرولوجی ، اور آر آر ایس ایلز ان اداروں میں شامل تھے جنہوں نے دل و جان سےس مہم میں حصہ لیا۔ کچھ اختراعی طریقوں میں بایوڈیگریڈیبل کچرے کی ورمی کمپوسٹنگ، منبع پر ای ویسٹ کو الگ کرنا وغیرہ شامل ہیں۔
صارفین کے امور کے محکمے نے بھی خصوصی مہم 2.0 میں بھرپور طریقے سے حصہ لیا، جس میں بنیادی توجہ قومی دارالحکومت خطے سے باہر واقع دفاتر اور احاطے کی صفائی پر مرکوز تھی۔ اس خصوصی مہم 2.0 میں بی آئی ایس ، این ٹی ایچ ، این سی سی ایف ، آر آر ایس ایلز اور ریاستی کنزیومر کمیشن کے 72 دفتری احاطے کی نشاندہی کی گئی اوریہ سبھی اس میں فعال طور پر شامل ہوئے۔
محکمہ کی عوامی خدمت کے لیے لگن نومبر 2022 سے اگست 2023 کی مدت کے دوران 12963 عوامی شکایات اور 1407 عوامی شکایات کی اپیلوں کے نمٹانے سے مزید ظاہرہ ہوتی ہے۔ اس کے علاوہ ، محکمے نے ملک بھر میں ایک متاثر کن صفائی ستھرائی کی 110 مہم چلائیں، جس کے نتیجے میں ای ویسٹ، فرسودہ فائلوں، پرانے فرنیچر وغیرہ کو ذمہ دارانہ طریقے سے ٹھکانے لگانے کے ذریعے 2728 مربع فٹ جگہ کو خالی کرایا گیا۔قابل ذکر بات یہ ہے کہ اس اقدام نے پرانی اشیاء کو ٹھکانے لگانے کے ذریعے 6,60,547/- روپے کی آمدنی حاصل کی۔
مہم کی پیشرفت کو باقاعدگی سے ڈی اے آر پی جی کے ایس سی ڈی پی ایم پورٹل پر پوسٹ کیا جاتا تھا۔
وزارت خزانہ
مالی سال 2020-21 کے لئےبھارت سرکار کے حسابات کادسمبر2020ءتک کا ماہانہ جائزہ
نئی دہلی ،29؍جنوری:
بھارت سرکار کے حسابات کا دسمبر2020ءتک کا ماہانہ جائزہ جوڑ دیا گیا ہے اور اس سے متعلق رپورٹیں شائع ہوگئی ہیں۔ اس کی خصوصیات مندرجہ ذیل ہیں:
بھارت سرکار نے دسمبر2020ءتک1121678 کروڑ روپئے وصول کئے ہیں، اس میں962399کروڑ روپئے ٹیکس مالیے،126181 کروڑ روپئے غیرٹیکس مالیے اور33098 کروڑ روپئے نن ڈیٹ کیپٹل ریسپٹ کے طورپر ہیں۔ نن ڈیٹ کیپٹل ریسپٹ قرضوں کی وصولیابیاورسرکاری شیئرزفروخت کرنےپرمشتمل ہیں۔
بھارت سرکار نے دسمبر2020ءتک ریاستی حکومتوں کو ٹیکسوں میں ان کے حصے کے طور پر371640 کروڑ روپئے منتقل کئے ہیں۔
بھارت سرکار کا کل خرچ2280147 کروڑ روپئے ہے ،اس میں سے 1971173 کروڑ روپئے ریوینیو اکاؤنٹ اور308974 کروڑ روپئے کیپٹل اکاؤنٹ کے طور پر ہے۔ مالیے کے کل اخراجات میں سے 472171 کروڑ روپئے سود کی ادائیگی کے طور پر اور227352 کروڑ روپئے بڑی سبسڈیز کے طور پر ہیں۔
کوئلے کی وزارت
وزراء جناب پرہلاد جوشی اور جناب راؤ صاحب دانوے نے ’’بھارت میں سب سے زیادہ قابل انحصار پبلک سیکٹر‘‘ ایوارڈ کے لئے کول انڈیا لمیٹڈ کی ستائش کی
نئی دہلی، 20/فروری 2022 ۔ کوئلہ، کان کنی اور پارلیمانی امور کے مرکزی وزیر جناب پرہلاد جوشی نے ’’بھارت میں سب سے زیادہ قابل انحصار پبلک سیکٹر‘‘ ایوارڈ حاصل کرنے پر کوئلہ کی وزارت کے ماتحت ادارہ کول انڈیا لمیٹڈ  کی ستائش کی ہے۔ ایک ٹوئیٹ میں وزیر جناب جوشی نے اظہار مسرت کرتے ہوئے کہا کہ یہ ایوارڈ توانائی کے شعبے میں گلوبل لیڈر بننے کے لئے سی آئی ایل کی کوششوں کو مزیر مہمیز دے گا۔ کوئلہ، کان کنی اور ریلویز کے وزیر مملکت جناب راؤ صاحب پاٹل دانوے نے بھی یہ باوقار ایوارڈ حاصل کرنے کے لئے سی آئی ایل کی ستائش کی ہے۔
یہ ایوارڈ سی آئی ایل کو ’’انرجی میٹ اینڈ ایکسیلنس ایوارڈ‘‘ تقریب کے دواران ایسوسی ایٹڈ چیمبرس آف کامرس اینڈ انڈسٹری، کولکاتہ کے ذریعے دیا گیا۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں193.53کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا9.87کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,93,53,58,865
|
|
بچی ہوئی خوراکیں
|
|
9,87,88,300
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 193.53کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں9.87کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
اسٹیل کی وزارت
این ایم ڈی سی نے پیداوارمیں مسلسل نمودرج کی
بھارت کی کان کنی سے متعلق بڑی کمپنی ، اسٹیل کی وزارت کے تحت ، نیشنل مینرل ڈیولپمنٹ کارپوریشن –معدنیا ت کی ترقی سے متعلق قومی کارپوریشن  لگاتار ترقی کی راہ پرگامزن ہے ۔ اس نے مالی سال 23-2022کے دوسرے ماہ میں 3.2ملین ٹن کی پیداوارکی ہے جب کہ2.65ملین ٹن کی فروخت کی ہے ۔
مئی 2022میں خام لوہے کی پیداوار ، مئی 2021میں کی گئی ۔2.8ملین ٹن کی پیداوار سے 14.3فیصدزیادہ ہے ۔ این ایم ڈی سی کی مئی 2022تک مجموعی پیداوار6.35ملین ٹن رہی ، جوکہ مئی 2021کی 5.91ملین ٹن کی مجموعی پیداوار سے 7.4فیصدزیادہ ہے ۔ بھارت میں سب سے زیادہ خام لوہا پیداکرنے والے این ایم ڈی سی نے اس مالی سال 23-2022میں مئی 2022تک 5.77ملین ٹن کی فروخت کی ہے ۔
این ایم ڈی سی کے سی ایم ڈی جناب سُمیت دیب نے اس شاندار کارکردگی پراپنی ٹیم کو مبارکباددیتےہوئے کہا :پیداوار میں ہماری مسلسل ترقی کی بدولت ، نہ صرف این ایم ڈی سی بھارت میں سب سے تیزی سے خام لوہے کی کان کنی کرنے والی کمپنی بن گئی ہے ، بلکہ یہ گھریلو فولاد کے شعبے میں سب سے بھروسے اورمستقل سپلائر بھی بن گئی ہے ۔ ہم نے جدیدترین ٹیکنولوجی کے بیڑے کا خیرمقدم کرنے اورہمارے کاروباری امور میں ڈجیٹل اقدامات کرکے مرکزی حصہ کو مستحکم بنایاہے ۔
+
نائب صدر جمہوریہ ہند کا سکریٹریٹ
نائب صدر جمہوریہ ہند نے تنازعات سے پاک ایک پُر امن اور درخشاں عالمی قیادت کے قیام پر زور دیا
بدھ مذہب افراد اور قیادت کو امن اور پائیدار ترقی کی جانب گامزن کرتا ہے
انسانیت کو ہلاکت اور تباہی سے بچانے کے لئے نفرت پھیلانے والوں کو تعمیری کام میں مصروف کیا جائے
بدھ مت مذہبی بنیاد پرستی ، کٹر پن اور دہشت گردی پر شکنجہ کستا ہے
ویت نام میں ’ویساک‘ یوم اقوام متحدہ پر جناب نائیڈو نے بدھ مذہب کی خوبیوں پر روشنی ڈالی
نئی دلّی ، 13 مئی نائب صدر جمہوریہ ہند جناب ایم ۔ وینکیا نائیڈو نے تنازعات سے پاک اور پُر امن و پائیداردرخشاں عالمی قیادت کے قیام پر زور دیا ، جس طرح کہ بدھ مذہب کی تعلیمات فروغ دیتی ہیں ۔ انہوںنے کہا کہ ندھ مذہب کی بنیادی تعلیمات ہی فرد کو اعتدال پسند بنا سکتی ہیں اور مطلوبہ مثبت قیادت فراہم کر کے مصیبت زدہ انسانیت کو نجات دلاسکتی ہیں ۔
جناب نائیڈو نے گزشتہ روز ویساک کے یوم اقوام متحدہ کے موقع پر ویت نام کے ہا نام صوبے کے ٹام چو پگوڈا میں اپنے ویت نامی ہم عہدہ کی دعوت پر تقریر کر رہے تھے ۔ اس موقع پرنائب صدر جمہوریہ موصوف ” عالمی قیادت اور پائیدار سماج کے تئیں مشترکہ ذمہ داریایاں اور بدھ مذہب کا نظریہ “ کے موضوع پر تقریر کر رہے تھے ۔ ویت نام کے وزیر اعظم مسٹر نووین زوان پھو، نیشنل ویت نام بدھسٹ سنگھ کے صدر اور یو این ڈے آف ویساک تقریبات 2019 کے صدر ڈاکٹر تھک تھین ن ون اور متعدد ممالک سے آئے ہوئے بدھ مذہب کے 1600 رہنما بھی اس موقع پر موجود تھے ۔
ویساک ، بھگوان بدھ کی پیدائش ، ان کی تعلیمات ، پری نوارن کی علامت کے طور پر منایا جاتا ہے جن کی تعلیمات نے دنیا بھر کے لوگوں کی خیالات و قلوب کو 2500 برس سے مسخر کررکھا ہے ۔
جناب نائیڈو نے کہا کہ بدھ مذہب کا نظریہ مخلصانہ برتاو ، صداقت ، رحم دلی ، شفقت اور بھائی چارے اور بے غرضی پر مشتمل ہے جو کہ ایک نئے عالم کی تعمیر کا ڈھانچہ فراہم کرتا ہے جہاں تشدد اور ہلاکت کم سے کم تر ہو اور قدرتی وسائل کو نقصان پہنچائے بغیر ترقی و فروغ ہو سکے ۔ انہوں نے کالنگا کی جنگ کے بعد کے سخت گیر اشوک کی نیک اور راست باز اشوک میں تبدیلی کا حوالہ دیا جو کہ بھگوان بدھ کی تعلیمات کا نتیجہ ہے ۔
نائب صدر جمہوریہ ہند نے شدت پسندی سے بچنے کی تلقین کی اور بھگوان بدھ کا بتایا ہوا درمیانی راستہ اختیار کرنے پر زور دیا جو کہ تنازعات کو در کنار کرتا ہے ، مختلف نظریات کے درمیان اتفاق رائے قائم کرتا ہے اور رائے عامہ کو ہموار کرتا ہے ۔
نائب صدر جمہوریہ نے محسوس کیا کہ انسانی تاریخ سیاہ طاقتوں کی بے شمار خواہشات اور کبھی نہ ختم ہونے والی غیر منطقی نفرت اور غصے سے بھری پڑی ہے جس نے خاک اور خون کی الم ناک داستانیں رقم کی ہیں اور بھگوان بدھ جیسے صاحب بصیرت لوگوں نے مصیبت زدہ انسانیت کو سکون بخشنے کا راستہ دکھایا ہے ۔ انہوں نے کہا کہ بھارت کا نظریہ یہ ہے کہ ساری دنیا ایک کنبے کی حیثیت رکھتی ہے اور اس کے خوابوں کے تانے بانے پُر امن بقائے باہم میں مضمر ہیں ۔
میانمار کے صدر جناب ون منٹ ، نیپال کے وزیر اعظم جناب کے پی شرما اولی ،نیشنل ویت نا م بدھسٹ سنگھ کے معزز محب وطن ، ویت نام کی قومی اسمبلی کی صدر محترمہ نو یین تھی کم نان ، بھوٹان کی نیشنل کونسل کے چیئر مین جناب تاشی ڈورجی اور دیگر مقتدر شخصیات بھی اس موقع پر موجود تھیں ۔
U . 2095
(Visitor Counter : 61
بھارت کا مسابقتی کمیشن
سی سی آئی کو ڈائملر اے جی گروپ کی کمپنیوں کی داخلی کارپوریٹ تشکیل نو کے لئے گرین چینل کے تحت ڈائملر اے جی سے نوٹس موصول ہوا اور اسے منظوری دےدی گئی
نئی دہلی، 24/اگست 2021 ۔ بھارت کے مسابقتی کمیشن  کو بھارت کے مسابقتی کمیشن کے ضابطہ 5اے کے ساتھ پڑھے جانے والے مسابقتی قانون، 2002  کی دفعہ 6 کی ذیلی دفعہ  کے تحت دائر گرین چینل کے تحت کمپنیوں کے لین دین، کمبی نیشن وغیرہ سے متعلق معاملوں کے لئے نوٹس کیا جاتا ہے، جسے ریگولیشنز 2011  کے تحت منظور شدہ خیال کیا جاتا ہے۔
مجوزہ لین دین کمپنیوں کے ڈائملر اے جی گروپ  کے داخلی کارپوریٹ تشکیل نو سے متعلق ہے۔ ڈی اے جی ڈائملر گروپ کی اصل کمپنی ہے اور یہ جرمنی کے قوانین کے تحت قائم شیئر بازار میں مندرج ایک کارپوریشن ہے، جس کا رجسٹرڈ دفتر اسٹوگارٹ، جرمنی میں ہے۔ ڈی ٹی اے جی، ڈی اے جی کی سیدھے طور پر مکمل ملکیت والی معاون کمپنی ہے۔ مجوزہ لین دین ایک داخلی کارپوریٹ تشکیل نو سے وابستہ ہے، جو ڈی ٹی اے جی کو الگ کرنے سے متعلق ہے، جو کہ ڈائملر گروپ کے ٹرک اور بس کاروبار  کو چلاتی ہے۔ ڈائملر گروپ سے دو آزاد کمپنیوں  کے قیام کے لئے تجویز پیش کی گئی ہے۔ مجوزہ لین دین کے مطابق ٹرک اور کاروبار کو عوامی طور پر کاروبار کرنے والی کمپنی بنانے کے لئے الگ کردیا جائے گا، جہاں ڈی اے جی کے پاس مائنارٹی شیئر ہولڈنگ ہوگی اور میجوریٹی شیئر کیپٹل کو عوامی سطح پر مندرج کیا جائے گا۔
ڈی اے جی، ڈائملر گروپ کی قیادت کرتا ہے، جو عالمی سطح پر آٹوموٹیو پروڈکٹس، خاص طور سے مسافر کاروں، وین، ٹرکوں اور بسوں اور اس سے متعلق مالی اور موبیلٹی خدمات کا فروغ، مینوفیکچرنگ اور ڈسٹری بیوشن کا کام کرتا ہے۔ ڈی اے جی ایک ہولڈنگ کمپنی ہے اور آپریشنل سرگرمیوں سے دور ہے۔
ڈی ٹی اے جی، ڈائملر گروپ کے تحت ٹرک اور بس بزنس کی قیادت کرتی ہے اور ٹرکوں و بسوں کی مینوفیکچرنگ اور فروخت پر مرکوز ہے۔
مجوزہ کمبی نیشن کا خلاصہ اس لنک پر دستیاب ہے:
https://www.cci.gov.in/sites/default/files/notice_order_summary_doc/C-2021-08-865.pdf
 کے تحت فائلنگ  کو فائلنگ اور اس کے اکنالجمنٹ پر منظور شدہ مانا جائے گا۔)
صدر جمہوریہ کا سکریٹریٹ
گرو روی داس کے موقع پر صدر جمہوریہ کی مبارکباد
نئی دہلی، 18 فروری ،صدرجمہوریہ ہند نے جناب رام ناتھ کووند نے روی داس کے یوم پیدائش کے موقع پر اہل وطن کو مبارکباد پیش کی ہے۔اپنے تہہ نیتی پیغام میں صدرجمہوریہ نے کہا ہے کہ‘‘گرو روی داس جینتی کے مبارک موقع پر میں اہل وطن کو اپنی جانب سے مبارک باد اور نیک خواہشات پیش کرتا ہوں۔
گرو روی داس ان شخصیات میں شامل تھے جنہوں نے شمالی ہند میں بھکتی تحریک کی قیادت کی تھی۔ انہوں نے عوام کو امن و آشتی اور بھائی چارے کا پیغام دیا تھا۔ انہوں نے عوام کو تعصب اور جانبداری کی برائی سے آگاہ کیا تھا اور ان سے ان پر قابو پانے کی اپیل کی تھی۔
اس عظیم مذہبی رہنما کی سالگرہ کے موقع پر ہم ان کی تعلیمات پر عمل کریں اور انسانیت اور سماجی مساوات کی قدروں کو مستحکم کرنے کی کوشش کریں۔’’
U- 1062
(Visitor Counter : 28
وزارتِ تعلیم
وزارت تعلیم نے ریاست / مرکز کے زیر انتظام علاقوں کو، گریڈ-1 میں داخلہ کی عمر 6 سال اور اس سے زیادہ کرنے کی ہدایت کی ہے
ریاستوں/ مرکز کے زیر انتظام علاقوں سے دو سالہ ڈپلومہ ان پری اسکول ایجوکیشن  کورس کو ڈیزائن کرنے اور چلانے کے عمل کو شروع کرنے کی بھی درخواست کی گئی ہے
قومی تعلیمی پالیسی 2020، ملک کی قومی ترجیح کے طور پر 'بنیادی مرحلے' پر بچوں کی تعلیم کو مضبوط بنانے کی سفارش کرتی ہے۔ بنیادی مرحلہ تمام بچوں  کے لیے 5 سال کے سیکھنے کے مواقع پر مشتمل ہے، جس میں 3 سال کی پری اسکول تعلیم اور 2 سال کی ابتدائی پرائمری گریڈ-I اور گریڈ-II شامل ہیں۔ اس طرح یہ پالیسی پری اسکول سے گریڈ II تک بچوں کی بغیر کسی رکاوٹ کے سیکھنے اور ترقی کو فروغ دیتی ہے۔ یہ صرف آنگن واڑیوں یا سرکاری/سرکاری امداد یافتہ، نجی اور این جی او کے زیر انتظام پری اسکول سینٹرز میں زیر تعلیم تمام بچوں کے لیے تین سال کی معیاری پری اسکول تعلیم تک رسائی کو یقینی بنا کر ہی کیا جا سکتا ہے۔ اس کے علاوہ، بنیادی مرحلے میں سب سے اہم عنصر قابل اساتذہ کی دستیابی ہے، جو خاص طور پر عمر اور ترقی کے لحاظ سے موزوں نصاب اور تدریسی تربیت یافتہ ہوں ۔ نیشنل کریکولم فریم ورک برائے فاؤنڈیشن اسٹیج  بھی حال ہی میں 20 اکتوبر 2022 کو شروع کیا گیا ہے۔
اس ویژن کو پورا کرنے کے لیے، وزارت تعلیم کی اسکولی تعلیم اور خواندگی کے محکمہ نے ڈی او لیٹر 22-7 /2021 - ای ای . 19 / آئی ایس. 13، مورخہ: 9 فروری 2023 کے واسطے سے تمام ریاستی حکومتوں اور مرکز کے زیر انتظام علاقوں کی انتظامیہ کو پالیسی کے ساتھ داخلے کے لیے اپنی عمر کو ہم آہنگ کرنے اور 6 سال یا اس سے زیادہ کی عمر میں گریڈ-1 میں داخلہ دینے کی ہدایات کا اعادہ کیا ہے۔
ریاستوں کو یہ بھی مشورہ دیا گیا ہے کہ وہ اپنی ریاست اور مرکز کے زیر انتظام علاقوں میں دو سالہ ڈپلومہ ان پری اسکول ایجوکیشن  کورس کو ڈیزائن کرنے اور چلانے کا عمل شروع کریں۔ یہ کورس اسٹیٹ کونسل آف ایجوکیشنل ریسرچ اینڈ ٹریننگ  کے ذریعہ ڈیزائن کیا جائے گا اور اسے ایس سی ای آر ٹیز کی نگرانی اور پکڑ میں ڈسٹرکٹ انسٹی ٹیوٹ آف ایجوکیشن اینڈ ٹریننگ  کے ذریعے چلایا اور نافذ کیا جائے گا۔
۰۰۰۰۰۰۰۰

U-1943
(Visitor Counter : 89
صحت اور خاندانی بہبود کی وزارت
سرکاری و نجی شراکت داری  ماڈل پر میڈیکل کالجز کی جدید کاری
نیشنل میڈیکل کمیشن کے ضوابط سرکاری و نجی شراکت داری  ماڈل کے تحت میڈیکل کالج کے قیام کی اجازت دیتے ہیں
2014 سے میڈیکل کالجوں میں 71 فیصد، ایم بی بی ایس کی سیٹوں میں 97 فیصد اور پی جی کی سیٹوں میں 110 فیصد اضافہ ہوا ہے
نیشنل میڈیکل کمیشن  کے ضوابط سرکاری و نجی شراکت داری  ماڈل کے تحت میڈیکل کالج کے قیام کی اجازت دیتے ہیں۔ میڈیکل کالج ضوابط، 1999 کے قیام کی شق 2 تجویز کرتی ہے کہ حکومت کسی مناسب شخص/ایجنسی/ٹرسٹ/سوسائٹی/کمپنی کے ذریعے میڈیکل کالج کے قیام کے لیے اس کی ملکیت اور اس کے زیر انتظام ہسپتال کی سہولیات کے استعمال کی اجازت دے سکتی ہے۔ البتہ اس مقصد کے لئے اسے مفاہمت نامہ کرنا ہوگا۔
ایسے ہسپتالوں میں کم از کم 300 بیڈز ہونے چاہئیں جن میں ضروری انفراسٹرکچر سہولیات ہوں جو مجوزہ میڈیکل کالج کے لیے تدریسی ادارے میں ترقی کرسکیں۔
حکومت نے میڈیکل کالجوں کی تعداد میں اضافہ کیا ہے اور اس کے بعد ایم بی بی ایس کی نشستوں میں اضافہ کیا ہے۔
2014 سے پہلے میڈیکل کالجوں کی تعداد 387 تھی جو اب بڑھ کر 660 ہوگئی ہے۔ اس میں 71 فیصد کا اضافہ ہوا ہے۔ مزید برآں 2014 سے پہلے ایم بی بی ایس کی نشستوں کی تعداد 51,348 تھی جو اب بڑھ کر 101,043 ہوگئی ہے۔ اس میں 97 فیصد کا اضافہ ہوا ہے۔ پی جی کی نشستوں میں بھی 110 فیصد اضافہ ہوا ہے جو کہ 2014 سے پہلے 31,185 سے بڑھ کر اب 65,335 ہو گیا ہے، جس میں 13,246 ڈپلومیٹ آف نیشنل بورڈ  / فیلوشپ آف نیشنل بورڈ  پی جی نشستیں اور کالج آف فزیشنز اینڈ سرجنز  میں 1621 پی جی نشستیں شامل ہیں۔
صحت اور خاندانی بہبود کی وزارت نے 'موجودہ ضلع/ریفرل ہسپتالوں کے ساتھ منسلک نئے میڈیکل کالجوں کے قیام' کے لیے مرکزی امداد یافتہ اسکیم  کے تحت ریاست اتر پردیش میں 27 میڈیکل کالجوں کے قیام کو منظوری دی ہے، جس میں سدھارتھ نگر میں ایک میڈیکل کالج بھی شامل ہے۔ اس میڈیکل کالج نے تعلیمی سال 2021-22 سے نیشنل میڈیکل کمیشن  کی طرف سے ایم بی بی ایس کی 100 نشستوں کی اجازت کے ساتھ آغاز کیا۔این ایم سی کے ضوابط کے مطابق ایک میڈیکل کالج/میڈیکل انسٹی ٹیوشن ایم بی بی ایس/ پی جی ڈپلومہ/پی جی ڈگری/اعلی خصوصی کورسز کے لیے داخلے کی گنجائش بڑھانے کے لیے درخواست دینے کا حقدار ہو گا، بشرطیکہ ایک بار منظور شدہ انٹیک کے خلاف متعلقہ اہلیت کو تسلیم کر لیا جائے۔
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے آج لوک سبھا میں ایک سوال کے تحریری جواب میں یہ بات کہی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 44
سماجی انصاف اور تفویض اختیارات کی وزارت
ایس سی طلبا کے لئے مابعد میٹرک اسکالرشپ اسکیم میں تبدیلیاں
نئی دہلی، 17 مارچ 2021: سماجی انصاف اور تفویض اختیارات کے وزیر مملکت جناب رتن لال کٹاریہ نے آج راجیہ سبھا میں ایک تحریری جواب کے تحت یہ اطلاع فراہم کی کہ حکومت نے 2020۔21 سے 2025۔26 تک مابعد میٹرک اسکالرشپ اسکیم جاری رکھنے اور اس پر نظرثانی کے لئے منظوری دے دی ہے۔ فنڈنگ کا طریقہ کار عہدبند ذمہ داری کے موجودہ تصور سے بدل کر مرکز اور ریاستوں کے درمیان 40:60 تناسب کے طے شدہ شیئرنگ پیٹرن میں تبدیل کر دیا گیا ہے۔شمال مشرقی ریاستوں کے معاملے میں یہ تناسب 10:90 ہے۔ 2021۔22 میں آغاز کے ساتھ، اس اسکیم کے تحت مرکزی حصہ ڈی بی ٹی کے توسط سے طلبا کے کھاتوں میں راست طور پر منتقل کیا جائے گا۔ یہ اسکیم مضبوط سائبر سکیورٹی اقدامات کے ساتھ اسکالر شپ کے غلط استعمال کے امکانات کو ختم کرتے ہوئے آن لائن پلیٹ فارم پر سرگرم عمل ہوگی۔
ای بی سی طلبا کے لئے مرکز کے ذریعہ اسپانسر کی جانے والی اسکیم، یعنی ڈاکٹر امبیڈکر پوسٹ میٹرک اسکالرشپ کو پہلے ہی، مابعد میٹرک اور ثانوی سطح کے بعد ای سی بی طلبا کو تعلیم کے لئےمالی امداد فراہم کرانے کی غرض سے ریاستی حکومتوں اور مرکز کے زیر انتظام علاقوں کے ذریعہ 2014۔15 سے نافذ کیا جا رہا ہے۔
<><><><><>
ش ح ۔اب ن
U-2696
(Visitor Counter : 59
سماجی انصاف اور تفویض اختیارات کی وزارت
بزرگ شہریوں کی آبادی
سال 2011 کی مردم شماری کے مطابق ملک میں بزرگ شہریوں  کی آبادی 10.38 کروڑ ہے۔ آبادی کے تخمینے پر قومی کمیشن کی طرف سے تشکیل کردہ تکنیکی گروپ کی رپورٹ کے مطابق، 2026 کے لیے ملک کے 60 سال سے زیادہ عمر کے بزرگ شہریوں کی متوقع آبادی  17.32 کروڑ ہونے کی توقع ہے۔
سال 2011 کی مردم شماری کے مطابق، بڑھاپے میں کسی معذوری کا شکار بزرگ شہریوں کی تعداد 53,76,619 ہے جو کہ بزرگ شہریوں کی کل آبادی  کا تقریباً 5.18 فیصد ہے۔
سماجی انصاف اور تفویض اختیارات کی وزارت 01.04.2017 سے ’راشٹریہ وایوشری یوجنا ‘ کو کامیابی کے ساتھ نافذ کر رہی ہے جس کا مقصد بی پی ایل زمرے میں آنے والے یا ایسے بزرگ شہری جن کی ماہانہ آمدنی 15000 روپے سے زیادہ نہ ہو اور جو عمر سے متعلقہ کسی معذوری/ کمزوری کا شکار ہیں انھیں اس طرح کے جسمانی طور پر معاون اور امداد آلات فراہم کرنا ہے جو بزرگ شہریوں کے جسمانی افعال کو معمول کے قریب بحال کرنے میں مدد کر سکتے ہیں۔ اس اسکیم کو مصنوعی اعضا مینوفیکچرنگ کارپوریشن  کے ذریعے لاگو کیا جا رہا ہے جس نے 251 ڈسٹری بیوشن کیمپ لگائے ہیں اور 2,52,229 بزرگ شہریوں کو فائدہ پہنچایا ہے۔ مستفید ہونے والوں کی ریاست / مرکز کے لحاظ سے تعداد ضمیمہ میں دی گئی ہے۔
آر وی وائی کا مقصد ان تمام معاشی طور پر کمزور بزرگ شہریوں کو جسمانی طور پر معاون اور امدادی آلات فراہم کرنا ہے جو عمر سے متعلقہ معذوری کا شکار ہیں۔
سماجی انصاف اور تفویض اختیارات کی وزیر مملکت محترمہ پرتیما بھومک نے آج لوک سبھا میں ایک تحریری جواب میں یہ معلومات فراہم کی۔
وزارت دفاع
ایسٹرن آرمی کمانڈر نے مغربی بنگال کی وزیر اعلیٰ سے ملاقات کی
نئی دلّی، 15 جولائی/ ایسٹر ن آرمی کمانڈ کے جنرل آفیسر کمانڈنگ ان چیف، لیفٹیننٹ جنرل ایم ایم نروانے، نے 15 جولائی، 2019 کو مغربی بنگال کی وزیر اعلیٰ محترمہ ممتا بنرجی سے ملاقات کی۔
آرمی کمانڈر نے وزیر اعلیٰ سے خطے میں فوج کے ذریعہ کئے جا رہے غیر معمولی کاموں سے متعلق موضوع پر تبادلہ خیال کیا۔ انہوں نے فوج کے ذریعہ جہا ں کہیں بھی ضرورت ہو، ہر ممکن مدد کی یقین دہانی کرائی۔ وزیر اعلیٰ نے قوم کی تعمیر میں بھارتی فوج کے تعاون کی ستائش کی۔ وزیر اعلیٰ نے قوم کی بہبود کے لئے متعدد شعبوں میں مشترکہ طور پر مل کر کام کرنے پر زور دیا اور ریاستی حکومت کی جانب سے فوج کو ہر ممکن تعاون کی یقین دہانی کرائی۔
۔۔۔۔۔۔
U.3137
(Visitor Counter : 58
صدر جمہوریہ کا سکریٹریٹ
صدر جمہوریہ ہند نے سعودی عرب کے ولی عہد شہزادہ اور وزیر اعظم کی ضیافت کی
ہندوستان میں کئی مختلف شعبوں میں سعودی سرمایہ کاری میں اضافے کے کافی مواقع موجودہیں: صدرجمہوریہ ہند مرمو
صدر جمہوریہ ہند محترمہ دروپدی مرمو نے آج  کو راشٹرپتی بھون میں سعودی عرب کے ولی عہد شہزادے اور وزیر اعظم محمد بن سلمان بن عبدالعزیز ال سعود کا استقبال کیا۔ انہوں نے ان کے اعزاز میں ایک ضیافت کا اہتمام بھی کیا۔
راشٹرپتی بھون میں ولی عہد شہزادے کا خیرمقدم کرتے ہوئے صدر جمہوریہ ہند نے کہا کہ سعودی عرب، ہندوستان کے سب سے اہم اسٹریٹجک شراکت داروں میں سے ایک ہے۔ انہیں یہ جان کر خوشی ہوئی کہ ہندوستان اور سعودی عرب کے درمیان دو طرفہ تعلقات پچھلے کچھ سالوں میں کافی مستحکم ہوئے ہیں۔
صدر مرمو نے کہا کہ جدید دنیا میں ہندوستان-سعودی عرب کے مشترکہ ثقافتی تجربات، اقتصادی ہم آہنگی اور ایک پرامن اور پائیدار دنیا کے تئیں مشترکہ عزم، ہمیں فطری ساجھے دار بناتا ہے۔
صدر جمہوریہ ہند نے کہا کہ حالیہ برسوں میں ہندوستان-سعودی عرب شراکت داری کے اقتصادی عنصر میں بھی اضافہ ہوا ہے۔ انہوں نے مزید کہا کہ ہندوستان میں کئی مختلف شعبوں میں سعودی سرمایہ کاری میں اضافہ کرنے کے کافی مواقع موجود ہیں۔
صدر جمہوریہ ہند نے کہا کہ سعودی عرب نے بڑی تعداد میں ہندوستانی تارکین وطن کا اپنے ملک میں استقبال کیا ہے اور انہیں پھلنے پھولنے اور ترقی کرنے کے لیے مواقع فراہم کئے ہیں ۔ اپنی سخت محنت اور پیشہ ورانہ مہارت کے ذریعے ہندوستانی تارکین وطن نے سعودی عرب کی ترقی اور خوشحالی میں اہم کردار ادا کیا ہے۔ انہوں نے ان کی دیکھ بھال کرنے پر سعودی عرب کا شکریہ ادا کیا۔
صدر جمہوریہ ہند نے امن و استحکام کے لیے سعودی عرب کے کردار کی ایک مثبت قوت کے طور پر ستائش کی ۔ انہوں نے یقین ظاہر کیا کہ ولی عہد شہزادے کا یہ دورہ اور جی 20سربراہی اجلاس میں ان کی شرکت سے ہندوستان اور سعودی عرب کے درمیان کثیر جہتی ساجھے داری کو مزید تقویت ملے گی۔
صدر کی تقریر دیکھنے کے لیے یہاں کلک کریں-
امور داخلہ کی وزارت
وزارت داخلہ نے ریاستی آفات رد عمل فنڈ کے تحت ناگا لینڈ کو 17.20کروڑ روپے کی پیشگی رقم جاری کرنے کی منظوری دی
وزارت داخلہ نے ریاستی آفات رد عمل فنڈکے مرکزی حصے کی دوسری قسط کے طور پر 17.20کروڑ روپے کی منظوری دی ہے۔یہ رقم 2022کے مانسون سیزن کے دوران سیلاب اور زمینی تودہ کھسکنے کے مدنظر راحتی اقدامات شروع کرنے کے ضمن میں 23-2022 کے لئے پیشگی طور پر ناگا لینڈ کو جاری کی جائے گی۔
قدرتی آفات سے متاثرہ ریاستوں اور مرکز کے زیر انتظام ریاستوں کو فوری مدد فراہم کرنے کے لئے وزیر اعظم نریندر مودی کی قیادت والی سرکار کی ہمیشہ کوشش رہی ہے۔
رواں مالی سال کے دوران مرکزی سرکار ناگا لینڈ سمیت 24ریاستوں کو ایس ڈی آر ایف کے مرکزی حصے کی پہلی قسط کے طورپر 8764.00کرو ڑ روپے پہلے ہی جاری کرچکی ہے۔ اس کے علاوہ مختلف ریاستوں میں زبردست سیلاب اور زمینی کٹاؤ کو دیکھتے ہوئے تین ریاستوں کو مرکزی حصے کی دوسری قسط کی شکل میں 827.60کروڑ روپے جاری کئے جاچکے ہیں۔
امور داخلہ کی وزارت
وزیر داخلہ کا دورہ چنڈی گڑھ
نئیدہلی۔31؍جنوری۔وزیر داخلہ جناب راجناتھ سنگھ نے کل مرکز کے زیر انتظام علاقے چنڈی گڑھ کا دورہ کیا۔ دن بھر کے دورے کے دوران، وزیر داخلہ نے نئے پروجیکٹوں کا آغاز کیا اور چنڈی گڑھ انتظامیہ کے ا فسروں سے ملاقات کی۔
جناب راجناتھ سنگھ نے پوسٹ گریجویٹ انسٹی ٹیوٹ آف میڈیکل ایجوکیشن اینڈ ریسرچ چنڈ ی گڑھ کے احاطے میں 300 بستروں والے انفوسس فاؤنڈیشن ریڈ کراس ’’سرائے‘‘ کا بھی افتتاح کیا۔ سرائے کا مقصد یہ ہے کہ مریضوں اور ان کے تیمار داروں کو جو اقتصادی لحاظ سے کمزور طبقہ سے تعلق رکھتے ہوں ، امداد فراہم کی جائے ، اس سلسلے میں آراضی کی فراہمی ریڈ کراس سوسائٹی چنڈی گڑھ کو پی جی آئی ایم ای آر کی جانب سے کی گئی تھی جس نے انفوسس فاؤنڈیشن کے ساتھ سرائے کی تعمیر کیلئے مفاہمتی عرضداشت پر دستخط کیے تھے۔ وزیر داخلہ نے 9ستمبر 2016 کو سرائے کی تعمیر کیلئے سنگ بنیاد رکھا تھا ۔ یہ ادارہ جدید توانائی کی کفایت کے آلات اور توانائی اثرانگیزی آلات سے آراستہ اور پیراستہ ہے اور توقع کی جاتی ہے کہ اس سہولت سے یہاں آنے والے مریضوں اور پی جی آئی میں ان کے کنبوں کو کافی آسانی حاصل ہوگی۔ یہ سرائے 300 بستروں ، 36ڈورمیٹوریز ، 13 پرائیویٹ کمروں پر مشتمل ہے۔ یہاں لفٹ اور ریمپ بھی دستیاب ہیں جو اسے مختلف طور سے ا ہل افراد کے لئے رسائی کے لحاظ سے آسان بناتی ہے۔ تیسری منزل پر خواتین کیلئے ایک علیحدہ ونگ ہے۔ ڈورمیٹری کیلئے کرایہ فی کس 100 روپئے یومیہ اور نجی کمرے کیلئے 500 روپئے یومیہ ہے۔
بعدازاں وزیر داخلہ نے جی ایم سی ایچ ، سیکٹر 16 چنڈی گڑھ میں ایڈمنسٹریٹیو بلاک اور آڈیٹوریم کا بھی آغاز کیا جو 12 کروڑ روپئے کی لاگت سے تعمیر کیا گیا ہے۔ ایڈمنسٹریٹیو بلاک 54537 مربع فٹ پر محیط ہے اور پانچ منزل اور ایک بیسمنٹ کی گنجائش موجود ہے۔ یہ آڈیٹوریم 4.50 کروڑ روپئے کی لاگت سے 10510 مربع فٹ کے رقبے پر تعمیر کیا گیا ہے۔دو منزلہ آڈیٹوریم ، ایک انتظامی دفتر، کتب خانے ، ڈیوڑھی اور گرین روم وغیرہ پر مشتمل ہے۔
اپنے دورے کے دوران جناب راجناتھ سنگھ نے چنڈی گڑھ انتظامیہ کے سینئر افسروں سے ملاقات کی۔ وزیر داخلہ کو ماضی میں چنڈی گڑھ کے ذریعے حاصل کی گئی اہم کامیابیوں اور اس شہر کی مستقبل کی ضروریات کے متعلق پرزنٹیشن کے توسط سے آگاہ کرایا گیا۔ وزیر داخلہ نے چنڈی گڑھ انتظامیہ کی لگاتار ترقی کی کوششوں کی ستائش کرتے ہوئے کہا کہ حصولیابیوں نے شہر کو خوبصورت بنادیا ہے۔ انہوں نے یقین دہانی کرائی کہ وہ اس شہر کے باشندوں کی خوشحالی کیلئے شہر کے مطالبات کی تکمیل کے امکانات تلاش کریں گے۔
پنجاب کے گورنر اور مرکز کے زیر انتظام علاقے چنڈی گڑھ کے ایڈمنسٹریٹر جناب وی پی سنگھ بنڈور اور رکن پارلیمنٹ یو ٹی چنڈی گڑھ محترمہ کرن کھیر بھی اس موقع پر موجود تھیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-579
(Visitor Counter : 49